అజంతా మెండిస్

బాలపువాడుగే అజంతా విన్స్లో మెండిస్ (జననం: 1985, మార్చి 11) శ్రీలంక మాజీ అంతర్జాతీయ క్రికెట్ ఆటగాడు. ఇతను శ్రీలంక జాతీయ క్రికెట్ జట్టుకు మూడు ఫార్మాట్‌లలో ఆడాడు, ఇతనిని "మిస్టరీ స్పిన్నర్" అని కూడా పిలుస్తారు. 2019 ఆగస్టులో ఇతను అన్ని రకాల క్రికెట్ నుండి రిటైర్ అయ్యాడు. 2014 ఐసీసీ వరల్డ్ ట్వంటీ 20 గెలిచిన శ్రీలంక జట్టులో సభ్యుడిగా ఉన్నాడు.

మెండిస్ 2008లో పోర్ట్ ఆఫ్ స్పెయిన్‌లో వెస్టిండీస్‌పై వన్డే అంతర్జాతీయ అరంగేట్రం చేసి 39 పరుగులకు 3 వికెట్లు తీసుకున్నాడు. ఇండియన్ ప్రీమియర్ లీగ్‌లో కోల్‌కతా నైట్ రైడర్స్ తరపున కూడా ఆడాడు. వన్డేల్లో 19 మ్యాచ్‌లతో వేగంగా 50 వికెట్లు తీసిన ఆటగాడిగా రికార్డు సృష్టించాడు.

2008, జూలై 23న కొలంబోలో భారత్‌తో జరిగిన మొదటి టెస్ట్ మ్యాచ్ లో 8–132తో మ్యాచ్ గణాంకాలు చేశాడు. తద్వారా టెస్టు అరంగేట్రంలో ఎనిమిది వికెట్లు తీసిన తొలి శ్రీలంక బౌలర్‌గా నిలిచాడు. 2008 సెప్టెంబరులో దుబాయ్‌లో జరిగిన ఐసీసీ అవార్డుల వేడుకలో మెండిస్ ఎమర్జింగ్ ప్లేయర్ ఆఫ్ ది ఇయర్ అవార్డును గెలుచుకున్నాడు.

2017 ఫిబ్రవరి వరకు ఇతను ట్వంటీ 20 ఇంటర్నేషనల్‌లో ఆరు వికెట్లు తీసిన ఏకైక బౌలర్, 2012 సెప్టెంబరు 18న జింబాబ్వేపై శ్రీలంక తరపున 8 పరుగులకు 6 వికెట్లు తీసి ప్రపంచ రికార్డు గణాంకాలను నమోదు చేస్తూ రెండుసార్లు ఆ ఫీట్ సాధించాడు. 2012 అక్టోబరు 26న అజంతా మెండిస్ శ్రీలంకలో అత్యున్నత పౌర గౌరవమైన బంటు శ్రీలంక ఆర్డర్‌ను అందుకున్నాడు.

అంతర్జాతీయ క్రికెట్ 
2007-08 ప్రీమియర్ లీగ్‌లో పది సగటుతో 54 వికెట్లతో అగ్రస్థానంలో నిలిచిన తర్వాత, వెస్టిండీస్‌తో జరిగిన సిరీస్ కోసం వన్డే జట్టులో ఎంపికయ్యాడు. 2008 ఏప్రిల్ 10న వెస్టిండీస్‌తో జరిగిన మొదటి వన్డేలో తన వన్డే ఇంటర్నేషనల్ అరంగేట్రం చేసాడు. ఈ మ్యాచ్ లో 10 ఓవర్లలో 39 పరుగులకు మూడు వికెట్లు తీశాడు. రెండవ వన్డేలో నాలుగు ఓవర్లలో 21 పరుగులు ఇచ్చాడు. వెస్టిండీస్ మ్యాచ్ గెలిచి 2-0తో సిరీస్‌ను కైవసం చేసుకుంది.

2008, జూలై 23న కొలంబోలోని సింహళీస్ స్పోర్ట్స్ క్లబ్ గ్రౌండ్‌లో భారత్ జరిగిర మ్యాచ్ తో టెస్ట్ క్రికెట్‌లో అరంగేట్రం చేశాడు. తన ఐదవ ఓవర్‌లో రాహుల్ ద్రవిడ్‌ను అవుట్ చేసి మొదటి వికెట్‌ను సాధించాడు. అనిల్ కుంబ్లే, జహీర్ ఖాన్, వివిఎస్ లక్ష్మణ్‌ల వికెట్లను కూడా తీసి 72 పరుగులకు 4 వికెట్లు తీశాడు. భారత్ రెండవ ఇన్నింగ్స్‌లో 60 పరుగులకు 4 వికెట్లు తీశాడు. 1985–86లో పాకిస్తాన్‌పై మెండిస్ తన తొలి పది వికెట్లు సాధించాడు. సిరీస్‌లో 26 వికెట్లు (18.38)తో, మెండిస్ మూడు టెస్టుల సిరీస్‌లో అరంగేట్రం చేసిన బౌలర్‌గా అలెక్ బెడ్సర్ ప్రపంచ రికార్డును బద్దలు కొట్టాడు. ఇతను ప్లేయర్ ఆఫ్ ది సిరీస్ అవార్డును అందుకున్నాడు.

2008 అక్టోబరు 10న క్వాడ్రాంగ్యులర్ ట్వంటీ20 సిరీస్‌లో మొదటి మ్యాచ్ సందర్భంగా, మెండిస్ శ్రీలంకకు 22వ టీ20 క్యాప్‌గా కెనడాలోని కింగ్ సిటీలో జింబాబ్వేపై తన ట్వంటీ20 అరంగేట్రం చేశాడు. నాలుగు ఓవర్లలో 15 పరుగులకు నాలుగు వికెట్లు సాధించి మ్యాన్ ఆఫ్ ద మ్యాచ్ అవార్డు గెలుచుకున్నాడు. తరువాతి మ్యాచ్ లో కెనడాపై 17 పరుగులకు నాలుగు వికెట్లు పడగొట్టాడు. పాకిస్తాన్‌తో జరిగిన నాలుగు-దేశాల సిరీస్ ఫైనల్‌లో 23 పరుగులకు మూడు వికెట్లు పడగొట్టాడు. కేవలం మూడు మ్యాచ్ లలో 55 పరుగులకు 11 వికెట్లు పడగొట్టిన ఇతని అద్భుతమైన ఆటకు ప్లేయర్ ఆఫ్ ది సిరీస్‌గా ఎంపికయ్యాడు.

మూలాలు 

జీవిస్తున్న ప్రజలు
1985 జననాలు
శ్రీలంక టెస్ట్ క్రికెట్ క్రీడాకారులు
శ్రీలంక వన్డే క్రికెట్ క్రీడాకారులు
శ్రీలంక వ్యక్తులు
శ్రీలంక టీ20 క్రికెట్ క్రీడాకారులు
శ్రీలంక క్రికెట్ క్రీడాకారులు